Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 308

2. A magyar nyelv és irodalom tanításának célja A szakiskolai fejlesztési program keretében készült magyar nyelv és irodalom kerettanterv a NAT szellemében fogalmaz, a képességfejlesztést állítja a középpontba. A tantárgy tanításának alapvető célja a kommunikációs képesség fejlesztése és a tanuláshoz, művelődéshez szükséges szövegértési és szövegalkotási képesség kialakítása. A kerettanterv a képességstruktúra egymásra épülését és egymásmellettiségét egyaránt figyelembe veszi. Kiemelten hangsúlyozza a jelenben szükséges kulcskompetenciákat. Korszerű műveltséget közvetít: az életvitelhez, a munkavégzéshez szükséges szokások, kompetenciák (önismeret, akarat, együttműködési készség, komplex információk kezelése, pontosság, szolidaritás) fejlesztését tűzi ki célul. Ezeken túl kiemelt fejlesztési feladat: a lényegkiemelő, a szabálykövető, a döntési, a problémamegoldó, az érdekérvényesítő és a kritikai gondolkodási képesség kialakítása.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes